
บทคัดย่อ
งานวิจัยนี้มุ่งพัฒนาและทดสอบโดรนที่ใช้เฟรมชีววัสดุคอมโพสิตจากขี้เลื่อยไม้ (SD) และ ผักตบชวา (EC) โดยใช้ ไมซีเลียมของ Pleurotus ostreatus เป็นตัวเชื่อมประสาน เพื่อใช้ทดแทนเฟรมโลหะหรือพลาสติกที่มีน้ำหนักและต้นทุนสูง ผู้วิจัยได้ศึกษาอัตราส่วนของ SD:EC ทั้งหมด 5 อัตราส่วนคือ 100:0, 70:30, 50:50, 30:70, 0:100 ต่อการเจริญเติบโต ของไมซีเลียมจากผลการทดลองพบว่า อัตราส่วน SD:EC ที่ 50:50 ร่วมกับไมซีเลียมของ P. ostreatus ให้การยึดประสานสูงสุด จากนั้นนำไปอบแห้งที่อุณหภูมิ 80 องศาเซลเซียสเป็นเวลา 20 ชั่วโมง เพื่อให้เชื้อราไม่สามารถเจริญเติบโตได้ และนำมา ทดสอบด้วยเครื่อง Universal Testing Machine (UTM) จะได้แรงที่เฟรมโดรนสามารถรับแรงจากการทดสอบแรงดัดสามจุด เฉลี่ยได้ 99.71 N และจุดศูนย์กลางมวลเฉลี่ยได้ 92.56 N จากนั้นนำชิ้นส่วนที่ผ่านการอบมาประกอบร่วมกับระบบขับเคลื่อน และบอร์ดควบคุมการบินเพื่อทดสอบสมรรถนะการบินจริง จากการทดสอบบินจริงพบว่า โดรนชีววัสดุนี้สามารถยกตัวขึ้นบิน ลอยตัวนิ่ง

คำสำคัญ: วัสดุคอมโพสิต, ไมซีเลียม, เฟรมโดรน, ผักตบชวา


1. บทนำ
ในปัจจุบันเฟรมของโดรนเชิงพาณิชย์ทั่วไปทำจากโลหะหรือพอลิเมอร์สังเคราะห์มักมีน้ำหนักมาก ต้นทุนสูง ซึ่งการสำรวจเชิงนิเวศในพื้นที่ เช่น อุทยานแห่งชาติ ป่าสงวน และแนวปะการัง จำเป็นต้องใช้อากาศยานไร้คนขับ (โดรน) เพื่อลดการรบกวนระบบนิเวศและลดความเสี่ยงต่อผู้ปฏิบัติงาน และหากเกิดอุบัติเหตุจะทิ้งเศษวัสดุ ที่ย่อยสลายยากไว้ในธรรมชาติ ส่งผลกระทบต่อสิ่งแวดล้อม
โครงงานนี้จึงมุ่งพัฒนา “เฟรมโดรนชีววัสดุ” ที่มีน้ำหนักเบา ต้นทุนเข้าถึงได้ และสามารถย่อยสลายได้เองตามธรรมชาติ โดยใช้ผักตบชวา (Eichhornia crassipes) ที่เป็นวัชพืชน้ำที่พบมากในประเทศไทย ที่มีเซลลูโลส ความหนาแน่นต่ำ เหมาะต่อการพัฒนาเป็นวัสดุเสริมแรงเชิงชีวภาพ ร่วมกับขี้เลื่อย และไมซีเลียมจากเห็ด เนื่องจากไมซีเลียมของเห็ดบางสกุลสามารถเจริญแทรกและยึดจับเส้นใยพืช ทำหน้าที่เป็นตัวประสานตามธรรมชาติ เกิดเป็นวัสดุคอมโพสิตเส้นใยจากพืชเชื่อมประสานไมซีเลียม ขึ้นรูปเป็นชิ้นงานได้
โครงงานนี้จึงเสนอการใช้เส้นใยผักตบชวาเป็นวัสดุหลักและใช้ไมซีเลียมของ Pleurotus ostreatus   เป็นตัวเชื่อมประสาน เพื่อสร้างคอมโพสิตที่เหมาะสมสำหรับส่วนประกอบเฟรมโดรน ผลลัพธ์ที่คาดหวัง คือ คอมโพสิตผักตบชวาเชื่อมประสานด้วยไมซีเลียม            ที่มีน้ำหนักเบา แข็งแรงเพียงพอสำหรับชิ้นส่วนเฟรม    และสามารถย่อยสลายได้ ลดความเสี่ยงต่อระบบนิเวศ หากเกิดการแตกหักในสนามจริง พร้อมยกระดับวัสดุชีวภาพท้องถิ่นสู่การใช้งานที่มีมูลค่าเพิ่ม

2. วิธีดำเนินการ
2.1 ออกแบบเฟรมโดรนชีววัสดุและเตรียมแม่พิมพ์เฟรมโดรนชีววัสดุ
ออกแบบเฟรมโดรนด้วยการร่างภาพบนกระดาษ A4 โดยมีความยาว 11 เซนติเมตร กว้าง 7.5 เซนติเมตร หนา 1 เซนติเมตร
2.2 การผลิตเฟรมโดรนชีววัสดุ
นำผักตบชวาปั่นในเครื่องปั่น และผสมขี้เลื่อยตามอัตราส่วนผักตบชวาต่อขี้เลื่อย 100:0 50:50 30:70 70:30 และ0:100 เตรียมวัสดุคอมโพสิตโดยนำผักตบชวาผสมขี้เลื่อยไปฆ่าเชื้อในเครื่องนึ่งฆ่าเชื้อที่อุณหภูมิ 150°C เป็นระยะเวลา 2 ชั่วโมง แล้วนำมาผสมกับหัวเชื้อ Pleurotus ostreatus จากนั้นดูการอัตราการเจริญเติบโตของโคโลนีและการเดินเส้นใย เมื่อได้อัตราส่วนที่ดีที่สุด  จึงนำวัสดุคอมโพสิตที่ได้ใส่ในพิมพ์เฟรมโดรนเพื่อขึ้นรูป แล้วบ่มในกล่องปิดทึบที่มีบีกเกอร์ใส่น้ำที่ผ่านการนึ่ง     ฆ่าเชื้อปริมาตร 100 mL เพื่อเพิ่มความชื้นเป็นระยะเวลา    7 - 14 วัน นำวัสดุคอมโพสิตที่ขึ้นรูปออกมาจากแม่พิมพ์และนำเฟรมโดรนอบในตู้อบลมร้อนที่อุณหภูมิ 80°C   เป็นระยะเวลา 20 ชั่วโมง เพื่อให้เชื้อตายและไม่สามารถเจริญเติบโตได้
2.3 วัดอัตราการเจริญเติบโตโคโลนีของเชื้อ
นำวัสดุคอมโพสิตในอัตราส่วนที่แตกต่างกัน    มาเปรียบเทียบอัตราการเจริญเติบโตโคโลนี โดยวัด      การกระจายตัวของไมซีเลียมบนผิวหน้าวัสดุคอมโพสิต        ในแนวราบเป็นระยะเวลา 7 วัน บันทึกผลเป็นหน่วยเซนติเมตรต่อวัน (cm/day)
2.4 ทดสอบคุณสมบัติเชิงกลของวัสดุ
	นำวัสดุคอมโพสิตที่ได้หลังจากการอบลมร้อน มาทดสอบสมบัติเชิงกล คือ การทดสอบแรงดัดสามจุด เพื่อประเมินความสามารถในการรับแรงก่อนเกิด         การแตกหักหรือเสียรูปอย่างถาวร และการทดสอบ        จุดศูนย์กลางมวล เพื่อวิเคราะห์ความสมดุลและเสถียรภาพของวัสดุคอมโพสิต ทำให้ทราบจุดศูนย์กลางมวล ช่วยในการกระจายน้ำหนักเพื่อให้ควบคุมและสามารถขับเคลื่อนได้อย่างปลอดภัย โดยใช้เครื่อง Universal Testing Machine (UTM)
2.5 การทดสอบสมรรถนะการบิน
นำเฟรมโดรนชีววัสดุคอมโพสิตผักตบชวา    เชื่อมประสานด้วยไมซีเลียมที่ผ่านการปรับปรุงสภาพและ    การทดสอบเชิงกลแล้ว มาประกอบเข้ากับระบบขับเคลื่อนและระบบควบคุมการบิน โดยติดตั้งอุปกรณ์อิเล็กทรอนิกส์และส่วนประกอบหลัก ได้แก่ มอเตอร์ ใบพัด ชุดควบคุมการบิน ระบบจ่ายกำลังไฟฟ้า และระบบสื่อสารควบคุม   ไร้สาย เพื่อสำหรับการทดสอบสมรรถนะการบิน

3. ผลการทดลอง
	3.1 การวัดอัตราการเจริญเติบโตโคโลนีของเชื้อ
จากการทดลองสามารถศึกษาอัตราการเจริญเติบโตโคโลนีของเชื้อ Pleurotus ostreatus          ในอัตราส่วนผักตบชวาต่อขี้เลื่อย 100:0 50:50 30:70 และ70:30 พบว่าอัตราการเจริญเติบโตโคโลนีในอัตราส่วน 50:50 โดยเฉลี่ย มีการเจริญเติบโตมากที่สุดเท่ากับ 1.05 เซนติเมตรต่อวัน  โดยคำนวณจากสูตร



 = อัตราการเจริญเติบโตเฉลี่ย
 = ขนาดโคโลนีในวันสุดท้าย
 = ขนาดโคโลนีในวันแรก 
 = ระยะเวลาที่ใช้ในการเจริญเติบโตตั้งแต่วันแรกถึงวันสุดท้าย
[image: ]ตารางที่ 1 อัตราการเจริญเติบโตโคโลนีของเชื้อ Pleurotus ostreatus
3.2 การทดสอบคุณสมบัติของเฟรมโดรน
โดยการทดสอบแรงดัดสามจุด
	จากการทดลองสามารถทดสอบคุณสมบัติของเฟรมโดรนชีววัสดุในอัตราส่วนต่างๆ โดยการทดสอบ   การดัดสามจุดด้วยเครื่อง Universal Testing Machine (UTM) พบว่า เฟรมโดรนชีววัสดุในอัตราส่วน 50:50 สามารถรับแรงดัดเฉลี่ยได้สูงที่สุดเท่ากับ 99.71 N

[image: ]ตารางที่ 2 การทดสอบคุณสมบัติของเฟรมโดรน        โดยการทดสอบการดัดสามจุดของในอัตราส่วนต่างๆ
3.3 การทดสอบคุณสมบัติของเฟรมโดรน
โดยการทดสอบจุดศูนย์กลางมวล
	จากการทดลองสามารถทดสอบคุณสมบัติของเฟรมโดรนชีววัสดุในอัตราส่วนต่างๆ โดยการทดสอบจุดศูนย์กลางมวลด้วยเครื่อง Universal Testing Machine (UTM) พบว่า เฟรมโดรนชีววัสดุในอัตราส่วน 50:50      ให้ค่าแรงเฉลี่ยในการรักษาสมดุลสูงที่สุดเท่ากับ 92.56 N

[image: ]ตารางที่ 3 การทดสอบคุณสมบัติของเฟรมโดรน        โดยการทดสอบจุดศูนย์กลางมวลของในอัตราส่วนต่างๆ

4. สรุปและอภิปรายผล
	4.1 อภิปรายผลการทดลอง
จากการศึกษาอัตราส่วนผักตบชวาต่อขี้เลื่อยที่เหมาะสมในการพัฒนาเป็นเฟรมโดรนชีววัสดุคอมโพสิต พบว่าอัตราส่วน 50:50 เป็นอัตราส่วนที่เหมาะสมที่สุด โดยเส้นใยของเชื้อ Pleurotus ostreatus มีอัตรา        การเจริญเติบโตเฉลี่ยสูงสุดอยู่ที่ 1.05 เซนติเมตรต่อวัน เนื่องจากในอัตราส่วน 50:50 มีความสมดุลระหว่างแหล่งอาหารและโครงสร้างทางกายภาพ โดยขี้เลื่อยทำหน้าที่เป็นแหล่งคาร์บอนและสารอาหารหลัก ขณะที่เส้นใยผักตบชวาช่วยเพิ่มช่องว่างในเนื้อวัสดุ ทำให้ออกซิเจนสามารถแพร่กระจายได้อย่างทั่วถึง ส่งผลให้กิจกรรมการสร้างเอนไซม์มาย่อยสลายสารอาหารของเส้นใยเห็ดเป็นไปได้อย่างมีประสิทธิภาพสูงสุด ในทางกลับกันอัตราส่วน 100:0 ไม่มีการเจริญเติบโตของเส้นใยเนื่องจากผักตบชวาเพียงอย่างเดียวมีแหล่งคาร์บอนหรือสารอาหารหลักที่    ไม่เพียงพอต่อการเจริญเติบโตของเส้นใย และไม่มีแหล่งพลังงานในการกระตุ้นการสร้างเอนไซม์ของเส้นใย ส่งผลให้เชื้อไม่สามารถดูดซึมสารอาหารไปใช้ในการแบ่งเซลล์เพื่อเจริญเติบโตได้ ตารางผลการทดลองในอัตราส่วน 100:0 จึงมีค่าเป็น 0.00 เซนติเมตรต่อวัน
	จากการทดสอบคุณสมบัติของเฟรมโดรนโดยการทดสอบแรงดัดสามจุด พบว่าเฟรมโดรนชีววัสดุอัตราส่วน 50:50 สามารถรับแรงดัดเฉลี่ยได้สูงที่สุดเท่ากับ 99.71 N เนื่องจากเส้นใยของผักตบชวาทำหน้าที่เป็นวัสดุเสริมแรงช่วยกระจายและรับแรงดึงจากการดัด ในขณะที่เส้นใยของเชื้อ Pleurotus ostreatus ทำหน้าที่เป็นตัวเชื่อมประสาน ส่งผลให้เกิดการแผ่ขยายของเส้นใยเข้ายึดเกาะกับเส้นใยผักตบชวาได้สมบูรณ์ที่สุด ทำให้โครงสร้างของวัสดุคอมโพสิตมีความแข็งแรงสูง สามารถต้านทานต่อการแตกหักและการดัดงอ
	จากการทดสอบคุณสมบัติของเฟรมโดรนโดยการทดสอบจุดศูนย์กลางมวล พบว่าเฟรมโดรนชีววัสดุอัตราส่วน 50:50 ให้ค่าแรงเฉลี่ยในการรักษาสมดุลสูงที่สุดเท่ากับ 92.56 N จากเนื้อภายในเฟรมโดรนชีววัสดุมีความสม่ำเสมอ เนื่องจากอัตราการเจริญเติบโตและการกระจายตัวของเส้นใยมีความทั่วถึง ทำให้ไม่มีการเกิดโพรงอากาศหรือมีความหนาแน่นที่ต่างกันมากเกินไป ซึ่งคุณสมบัตินี้จำเป็นอย่างยิ่งในการนำไปประยุกต์ใช้สำหรับโครงสร้างของโดรนเพื่อช่วนลดการสั่นสะเทือน และเพิ่มความเสถียรขณะบิน
	4.2 สรุปผลการทดลอง
              จากการทดลองพบว่า อัตราส่วนผักตบชวาต่อขี้เลื่อย 50:50 เป็นอัตราส่วนที่เหมาะสมและดีที่สุดในทุกด้าน โดยในด้านของการเจริญเติบโตโคโลนีของเชื้อ Pleurotus ostreatus พบว่าค่าเฉลี่ยของอัตรา            การเจริญเติบโตสูงที่สุดเท่ากับ 1.05 เซนติเมตรต่อวัน   รองลงมาคืออัตราส่วน 70:30 และ30:70 ซึ่งมีอัตรา     การเจริญเติบโตเฉลี่ยเท่ากับ 0.88 เซนติเมตรต่อวัน    และ0.74 เซนติเมตรต่อวัน ตามลำดับ ในขณะที่ชุดควบคุมที่ใช้ขี้เลื่อยเพียงอย่างเดียวมีอัตราการเจริญเติบโต        อยู่ที่ 0.69 เซนติเมตรต่อวัน และอัตราส่วนที่ใช้ผักตบชวาเพียงอย่างเดียวไม่ปรากฏการเจริญเติบโตของไมซีเลียมเลยตลอดระยะเวลาการทดลอง ซึ่งสอดคล้องกับ           ผลการทดสอบสมบัติเชิงกลจากการทดสอบแรงดัดสามจุด พบว่าอัตราส่วน 50:50 สามารถรับแรงดัดเฉลี่ยได้สูงสุดเท่ากับ 99.71 N นอกจากนี้จากการทดสอบจุดศูนย์กลางมวลในอัตราส่วน 50:50 ให้ค่าแรงเฉลี่ยการรักษาสมดุลสูงสุดเท่ากับ 92.56 N
จากการทดลองนี้จึงสรุปได้ว่า อัตราส่วน 50:50 เป็นสัดส่วนที่มีประสิทธิภาพสูงสุด ทั้งในการเจริญเติบโตของไมซีเลียม เพื่อทำหน้าที่เป็นตัวประสานชีวภาพ        การเพิ่มความแข็งแรงในการรับแรงดัด และการรักษาสมดุลของมวล ซึ่งมีความเหมาะสมในการนำไปใช้ขึ้นรูปเป็นโครงสร้างเฟรมโดรนชีววัสดุคอมโพสิตที่เป็นมิตรต่อสิ่งแวดล้อม

ข้อเสนอแนะ
	ควรทดสอบการใช้ผักตบชวาร่วมกับวัสดุเพาะชนิดอื่นนอกเหนือจากขี้เลื่อย และศึกษาเส้นใยจากราหลากหลายชนิด เพื่อใช้ในการเปรียบเทียบการเชื่อมประสานเป็นวัสดุคอมโพสิต

